ادبي و اينقيلابي فعاليتي گئنيشلنديکجه حؤکومت دايره‌لري‌نین اوردوبادي‌يه قارشي شوبهه‌لري ده آرتيردي. نهايت 1914-جو ايلين يانواريندا اديب حبسه آليناراق ساريتسين شهرينه سورگون ائديلير. سورگون ايللري اديب اۆچون اولدوقجا آغير کئچميشدير. قيشين ان شيدّتلي سويوقلاريندا ياتابلا اوزاق يول گئتمه‌سي، حبسخانادان-حبسخانايا آپاريلماسي، آجليق، دؤزولمز سورگون حياتي اونون صحتيني پوزموشدو. بونا باخماياراق، ايمکان تاپان کيمي اوردوبادي وطنده‌کي دوستلاري ايله علاقه ياراداراق يازديغي يئني اثرلريني چاپ ائتديرمگه مووفّق اولوردو.